Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1449

7. ÉVFOLYAM 1. AZ ŐSI TÁRSADALMAK A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – Együttműködés, – Tolerancia, – Vizuális és – Manuális képességének fejlesztése. ISMERETEK, TARTALMAK, FELADATOK A művészetismeret és történelem közös célja az őskor szellemi kultúrájának megismerése, az életkörülmények és szellemi kultúra összefüggéseinek keresése, különböző szakterületek ismeretei közötti összefüggések érzékelése. A történelem és a természetismeret tantárgyak közös célja a természetes környezet és ember illetve emberi társadalom kölcsönhatásának megismertetése. A történelem sajátos képzési célja, hogy megismertesse az őskor két nagy korszakának fő ismertetőjegyeit, az életkörülmények óriási eltéréseit mai viszonyainkhoz képest, de az őskoron belüli gyökeres (történetileg szinte egyedülálló mértékű) megváltozását is. Megismerhetik a rokoni elvű társadalomszerveződést, mely a családokban jelen van a későbbi korszakokban is. – Az ember keletkezése – Gazdálkodás, anyagi kultúra az őskorban – Az őskor társadalma, tárgyi környezet – Szellemi kultúra az őskorban Meghatározó tantárgy a történelem, de a természettudományok (biológia, földrajz) illetve a művészetismeret (irodalom-zene, képzőművészet) egyaránt, a történelemével egyenrangú szerephez jut e témahéten. Csatlakozik mindezekhez a háztartástan (sütés, főzés), a technika (szövés, fonás, agyagozás, nemezelés stb.). 2008/177. szám Az emberré válás Kihalt mellékág. A testrészek változásai. Rasszok. Biológiai és kulturális alkalmazkodás, ezek viszonya. Kultúra; anyagi és szellemi kultúra. Australopithecus (5 millió évvel ezelőtt) Homo habilis (3 millió év, kommunikáció, közös vadászat, táplálékmegosztás, Afrikában, eszközök) Homo erectus (2 millió, tűz, ruha, Vértesszőlős, elterjedése) Homo sapiens (300 ezer éve, temetés, hiedelmek) Homo sapiens sapiens (30 ezer éve, minden kontinensen) A vadászkultúrák élete Tevékenységeik, viszonyuk a környezettel, vándorlás, településük, tárgyak (pattintott kő, szakóca, tárgyak bőrből, csontból stb.). Őskőkor, pattintott kőkor. A termelő kultúrák élete Termékeny félhold helye, (itt 10 ezer éve átérés, újkőkor), évezredekkel később rézkor, majd bronzkor). Az áttérés folyamata a termékeny félholdon. A vadgabona szerepe. Az áttérés, az egyes korszakok kezdete térségenként változó időpontban zajlott le. (Független központok: Kína, Amerika.) Szétterjedés sávja. A falu. Tárgyaik (csiszolt kő, textil, agyagtárgyak, fémtárgyak stb). Százhalombatta Hogy nézett ki egy bronzkori falu? (Ideje: Kr. e. 2. ezred) Milyen volt az emberek élete ebben a korban? hogyan építettek fel, rendeztek be egy vaskori halomsírt? (Ideje: Kr. e. 6. század) Rajz, leírás. A rárakásos technika, körmön fonás. A vadász-gyűjtögető kultúrák társadalma Horda, házasodási szokások és értelmük, ajándékozás, nemek viszonya, a csoportok vezetése, a háborúk jellege. A termelő kultúrák társadalma Törzsi-nemzetségi társadalom, nemek viszonya, irányítás (központosított törzs) háborúk jellege. Az őskori ember gondolkodásmódja Mágia (hasonlóság, érintkezés, szavak), analógiás gondolkodás, a világ női és férfi „része”, halottkultusz. Totem, tabu. A szibériai sámánok. AJÁNLOTT TEVÉKENYSÉGEK Egyéni: világóra készítés, táblázat az emberelődökről Csoportos: közös világóra a falra tudósítások írásban az egyes emberelődök korából Csoportok: Mindegyik egy zsákmányoló kultúra, elkészíti térképét, eszközeit, lakókörnyezetét, életkörülményeit ismerteti. – Látogatás a százhalombattai Matrica Múzeumba és Régészeti Parkba – Miért tértek át, miért nem tértek át a termelésre? Kitalálni, lerajzolni, előadni-leírni – Kézműves foglalkozások: szövés, agyagozás, nemezelés – Csoportonként: egy szertartás előadása Lehetséges változat: eszerint minden kb. 10 fős gyerekcsoport egy-egy vadászcsoportot (hordát) alakít, mely elkészíti lakhelyének térképét, megbeszélik-leírják életmódjukat, egy-egy napjukat. A játékszervezők (tanárok) különféle „kihívásokkal” provokálják az egyes csoportokat (pl. földműves nép megjelenése a szomszédságban; túlnépesedés stb.) melyek hatására az adott csoport áttér(het) a termelésre. Megrajzolják új környezetük térképét, megbeszélik-leírják újféle életmódjukat, napjaikat. A keretjáték csak a nap egyik felére terjedt ki, míg a másik felében mai diákokká vedlettek a résztvevők és előadásokon, iskolai kézműves foglalkozásokon vettek részt. 2008/177. szám 2. JÓTÉKONYSÁGI BAZÁR A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – A segítség a szeretet érzésének erősítése a szegények az elesettek iránt – Segítség valamelyik segélyszervezetnek – A tanulók szolidaritási érzésének felkeltése az elesettek iránt – A szegénység élethelyzeteinek, anyagi viszonyainak első szintű megismerése – Az ajándék, az ünnep értékének erősítése a gyerekek érzéseiben – A nemes célok érdekében végzett munka értékének növelése – Megtanítani kérni, konfliktusokat elkerülni ISMERETEK, TARTALMAK, FELADATOK A kézműves termékek elkészítésével kapcsolatos ismeretek: – anyagszükséglet – technológia AJÁNLOTT TEVÉKENYSÉGEK A projekt ideje alatt kézműves műhelyek működnek, ahol a gyerekek tárgyakat készítenek, amelyet a témahét végén megrendezésre kerülő Jótékonysági Bazáron eladnak, és a bevételt egy előre kiválasztott gyermekekkel foglalkozó intézménynek ajándékozzák. Az intézménnyel már a projekt megkezdése előtt vegyék fel a kapcsolatot, a gyerekek találkozhatnak egymással. Műhelyeken belül a termékek kitalálása, anyag, pénz szükséglet felmérése, a bazár során a termékek kiállítása, árulása. 3. HONFOGLALÁS A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – A projekt lehetőséget nyújt az előző év során már kiépült tanulási képességek – szövegértés, lényegkiemelés, írott anyag és szóbeli előadás jegyzetelése – újbóli, kicsit kötetlenebb formában való felelevenítéséhez. – A szociális képességek fejlesztése terén, mivel a csoportmunkák hangsúlyosan szerepelnek a hét programjában és több szempont szerint, változó összetételű csoportokban kell dolgozni, hangsúlyt kap az együttműködés, közös munkaszervezés és felelősségvállalás gyakorlása. Lehetőséget teremt a más korba, életmódba való belehelyezkedéssel az empátia, a nyitottság, a megértés és elfogadási készség fejlődésére. – A téma komplexitása lehetővé teszi a különböző képességek – manuális, intellektuális, előadóművészi – együttes alkalmazását. ISMERETEK, TARTALMAK, FELADATOK Kimondottan a történelem tantárgyhoz kötődő ismeretek szerzésére kerül sor – még pedig olyanokra, amelyek fontosságát minden létező tanterv és kimeneti szabályozás tartalmazza –, de úgy, hogy lehetőséget teremt e történeti anyag induktív feldolgozására, történészi módon, azaz a kor forrásain keresztül, illetve saját tapasztalatok útján, bizonyos tevékenységek kipróbálásával. – Finnugor együttélés – A vándorlás állomásai – Élet az Etelközben – A honfoglalás és megtelepedés 2008/177. szám A projekt tárgya egy történeti időszak a legszélesebb módon történő bemutatása. Ezért elengedhetetlen mindazoknak a tantárgyaknak, illetve tudásnak a beemelése, amelyeknek érdeklődésében ez az időszak megjelenik. Így tantárgyként földrajz, nyelvtan, dráma, kézművesség kap szerepet, míg tudományszakonként a biológia, földrajz, a nyelvészet, a néprajz, művészeti áganként pedig az iparművészet és az előadó-művészet. AJÁNLOTT TEVÉKENYSÉGEK – Előadások – Szövegek önálló feldolgozása – Csoportok-nagycsaládok feladatai: térképrajzolás, a vándorlás állomásait a „gyümölcsjáték” szabályai szerint megjeleníteni, törzsek eredetmondáját megjeleníteni, – Műhelycsoportok: öltözködés, viselet; mesterségek, építkezés, fegyverek, étkezés, vallás- csoportonként bemutatni, egy-egy mintadarab elkészítése – A honfoglalás eljátszása – szerepjáték – „Feszty-körkép” készítése – páronként egy-egy A/4-es rajz elkészítése 4. ELSŐSEGÉLY A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – Információfeldolgozás, információazonosítás; – A partnerekhez való igazodás, a saját és a partner érdekeinek ismerete; – Szolidaritás, segítőkészség, együttműködési készség; – A követelmények eléréséhez szükséges tudások ismerete; – Mások pontosabb megfigyeléséből származó megértés, elfogadás; az együttműködés képességének fejlődése; ISMERETEK, TARTALMAK, FELADATOK – Ismerjék meg a tanulók az alapfokú elsősegély ismereteket, annak elméletét és gyakorlatát; – Legyenek képesek stressz helyzetek feloldására; – Tudják felmérni a vészhelyzetek súlyosságát, ismerjék a segélykérés folyamatát; Fejleszthetjük a tanulók felelősségérzetét a tettek következményeinek továbbgondoltatásával, szituációs játékok segítségével. A meglévő életviteli szokások elemzésével, az életkorra jellemző kritikai képességek kihasználásával és fejlesztésével vezessük rá a helyes konklúzió felismerésére. A beszélgetés, beszéltetés során oldott légkört teremtve fejleszthetjük a tanulók kifejezőkészségét, önismeretét, önbizalmát. Csoportosan megoldandó feladatok alkalmazásával fejleszthetjük empatikus és együttműködési készségüket. Problémák felvetésével, azok alternatív megoldási lehetőségeinek mérlegelésével a döntéshozatalhoz szükséges felelősségérzet kialakulását segíthetjük elő. A mindennapi élet példáinak felhasználásával alakítsuk ki a kritikus szemléletmódot a tapasztalatok értékelésében. Elsősegély tárgya, fogalma, története – Betegvizsgálat – Eszméletlenség – Légút biztosítás – Sebzések és ellátásuk – Idegentest – Légúti akadály – Törések, rándulások, ficamok – Égés – Fagyás – Mérgezés – Belgyógyászati esetek – Gyermekbalesetek – Tömeges balesetek – Vízi balesetek – Komplex újraélesztés AJÁNLOTT TEVÉKENYSÉGEK – Tematikus ismeretátadás – Szituációs gyakorlatok – Szituációelemzés – Filmvetítés – Filmelemzés 2008/177. szám – Képek, animációk – Mentőállomás meglátogatása – Saját esetek megbeszélése

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes